พระราชกฤษฎีกาจัดตั้งเทศบาลตำบลมาบตาพุดอำเภอเมืองระยองและอำเภอบ้านค่ายจังหวัดระยองพ.ศ. ๒๕๓๔ ภูมิพลอดุลยเดชป.ร.ให้ไว้ ณวันที่ ๒๗ พฤศจิกายน พ.ศ. ๒๕๓๔เป็นปีที่๔๖ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรจัดตั้งสุขาภิบาลมาบตาพุดอำเภอเมืองระยอง จังหวัดระยอง และพื้นที่ใกล้เคียง ขึ้นเป็นเทศบาลตำบลอาศัยอำนาจตามความในมาตรา ๒๕ แห่งธรรมนูญการปกครองราชอาณาจักรพุทธศักราช ๒๕๓๔ และมาตรา ๖ แห่งพระราชบัญญัติสุขาภิบาล พ.ศ. ๒๔๙๕ กับมาตรา ๙ และมาตรา๗๕ แห่งพระราชบัญญัติเทศบาล พ.ศ. ๒๔๙๖ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกาจัดตั้งเทศบาลตำบลมาบตาพุด อำเภอเมืองระยอง และอำเภอบ้านค่าย จังหวัดระยอง พ.ศ. ๒๕๓๔มาตรา ๒[๑]พระราชกฤษฎีกานี้ให้ใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไปมาตรา ๓ให้จัดตั้งสุขาภิบาลมาบตาพุด อำเภอเมืองระยอง จังหวัดระยอง และพื้นที่ใกล้เคียงขึ้นเป็นเทศบาลตำบลมีชื่อว่า เทศบาลตำบลมาบตาพุด อำเภอเมืองระยอง และอำเภอบ้านค่ายจังหวัดระยองมาตรา ๔ให้กำหนดเขตเทศบาลตำบลมาบตาพุด อำเภอเมืองระยอง และอำเภอบ้านค่ายจังหวัดระยอง ไว้ดังนี้ด้านเหนือ ตั้งแต่หลักเขตที่ ๑ซึ่งตั้งอยู่บนแนวเขตป่าสงวนแห่งชาติ ป่าเขาห้วยมะหาด - เขานั่งยอง - เขาครอกด้านตะวันออก ที่จุดซึ่งแนวเขตป่าสงวนแห่งชาติ ป่าเขาห้วยมะหาด เขานั่งยอง - เขาครอกด้านตะวันออก ตัดกับเส้นขนานระยะ ๒,๐๐๐ เมตร กับศูนย์กลางทางหลวงแผ่นดินหมายเลข ๓เป็นเส้นตรงไปทางทิศตะวันออกเฉียงเหนือ ถึงหลักเขตที่ ๒ ซึ่งตั้งอยู่ริมทางหลวงแผ่นดินหมายเลข๓๖ ฟากตะวันตก ที่จุดซึ่งอยู่ห่างจากทางหลวงแผ่นดินหมายเลข ๓๖ ตัดกับทางหลวงจังหวัดหมายเลข ๓๑๙๑ ไปทางทิศตะวันตกเฉียงเหนือตามแนวทางหลวงแผ่นดินหมายเลข๓๖ ระยะ ๓,๐๐๐ เมตรจากหลักเขตที่ ๒เป็นเส้นตั้งฉากกับแนวศูนย์กลางทางหลวงแผ่นดินหมายเลข ๓๖ไปทางทิศตะวันออกเฉียงเหนือ ระยะ ๑,๐๐๐ เมตร ถึงหลักเขตที่ ๓จากหลักเขตที่ ๓ เป็นเส้นขนานระยะ ๑,๐๐๐ เมตร กับศูนย์กลางทางหลวงแผ่นดินหมายเลข๓๖ ไปทางทิศตะวันออกเฉียงใต้ ถึงหลักเขตที่ ๔ ซึ่งตั้งอยู่บนแนวเส้นขนานระยะ ๓,๐๐๐เมตร กับศูนย์กลางทางหลวงจังหวัดหมายเลข ๓๑๙๑ ฟากตะวันออกจากหลักเขตที่ ๔ เป็นเส้นขนานระยะ ๓,๐๐๐ เมตรกับศูนย์กลางทางหลวงจังหวัดหมายเลข ๓๑๙๑ ไปทางทิศตะวันตกเฉียงใต้ ถึงหลักเขตที่ ๕ซึ่งตั้งอยู่บนแนวเส้นขนานระยะ ๓,๐๐๐ เมตร กับศูนย์กลางทางหลวงแผ่นดินหมายเลข ๓จากหลักเขตที่ ๕ เป็นเส้นขนานระยะ ๓,๐๐๐ เมตรกับศูนย์กลางทางหลวงแผ่นดินหมายเลข ๓ ไปทางทิศตะวันออกเฉียงใต้ ถึงหลักเขตที่ ๖ซึ่งตั้งอยู่บนเส้นตั้งฉากกับแนวศูนย์กลางทางหลวงแผ่นดินหมายเลข ๓ที่จุดซึ่งทางหลวงแผ่นดินหมายเลข ๓ (สายเลี่ยงเมืองระยอง)บรรจบกับทางหลวงแผ่นดินหมายเลข ๓ด้านตะวันออก จากหลักเขตที่ ๖ เป็นเส้นตั้งฉากกับเส้นขนาน ระยะ๓,๐๐๐ เมตร กับศูนย์กลางทางหลวงแผ่นดินหมายเลข ๓ ไปทางทิศตะวันตกเฉียงใต้ถึงหลักเขตที่ ๗ ซึ่งตั้งอยู่ริมทางหลวงแผ่นดินหมายเลข ๓ ฟากใต้จากหลักเขตที่ ๗เป็นเส้นตั้งฉากกับแนวศูนย์กลางทางหลวงแผ่นดินหมายเลข ๓ ไปทางทิศตะวันตกเฉียงใต้ระยะ ๖,๕๐๐ เมตร ถึงหลักเขตที่ ๖ด้านใต้ จากหลักเขตที่ ๘เป็นเส้นตรงไปทางทิศตะวันตกเฉียงเหนือ ถึงหลักเขตที่ ๙ซึ่งตั้งอยู่ปลายสันเขื่อนกันคลื่นท่าเรืออุตสาหกรรมมาบตาพุด ฟากตะวันตกจากหลักเขตที่ ๙ เป็นเส้นตรงไปทางทิศตะวันตกเฉียงเหนือถึงหลักเขตที่ ๑๐ ซึ่งตั้งอยู่ริมชายฝั่งทะเลอ่าวไทย ด้านใต้ บนแนวเส้นแบ่งเขตอำเภอเมืองระยองกับอำเภอบ้านฉางจังหวัดระยองด้านตะวันตก จากหลักเขตที่ ๑๐เลียบแนวเส้นแบ่งเขตอำเภอเมืองระยองกับอำเภอบ้านฉาง จังหวัดระยอง ไปทางทิศเหนือถึงหลักเขตที่ ๑๑ ซึ่งตั้งอยู่บนแนวเขตป่าสงวนแห่งชาติ ป่าเขาห้วยมะหาด เขานั่งยอง- เขาครอก ด้านใต้จากหลักเขตที่ ๑๑ เลียบแนวเขตป่าสงวนแห่งชาติป่าเขาห้วยมะหาด - เขานั่งยอง - เขาครอก ไปทางทิศตะวันออกเฉียงเหนือ และทิศเหนือจนบรรจบกับหลักเขตที่ ๑ดังปรากฏในแผนที่ท้ายพระราชกฤษฎีกานี้ตามเส้นแนวเขตที่กล่าวไว้ในมาตรานี้ให้มีหลักย่อยปักไว้เพื่อแสดงแนวเขตตามสมควรมาตรา ๕ให้เทศบาลตำบลมาบตาพุด อำเภอเมืองระยอง และอำเภอบ้านค่าย จังหวัดระยองที่จัดตั้งขึ้นตามพระราชกฤษฎีกานี้ อยู่ในความควบคุมดูแลของกระทรวงมหาดไทยมาตรา ๖ ในระหว่างดำเนินการเลือกตั้งสมาชิกสภาเทศบาลตำบลมาบตาพุดอำเภอเมืองระยอง และอำเภอบ้านค่าย จังหวัดระยอง ให้รัฐมนตรีว่าการกระทรวงมหาดไทยแต่งตั้งกรรมการสุขาภิบาลมาบตาพุดอำเภอเมืองระยอง จังหวัดระยอง ซึ่งพ้นจากตำแหน่งในวันที่พระราชกฤษฎีกานี้ใช้บังคับตามที่เห็นสมควร มีจำนวนเท่ากับจำนวนคณะเทศมนตรีเทศบาลตำบล ตามมาตรา ๔๙แห่งพระราชบัญญัติเทศบาล พ.ศ. ๒๔๙๖ เพื่อดำเนินกิจการในหน้าที่ของคณะเทศมนตรีไปพลางก่อนจนกว่าคณะเทศมนตรีที่ได้รับแต่งตั้งตามมาตรา๓๗ แห่งพระราชบัญญัติเทศบาล พ.ศ. ๒๔๙๖ เข้ารับหน้าที่มาตรา ๗ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการอานันท์ ปันยารชุนนายกรัฐมนตรี[เอกสารแนบท้าย]๑.แผนที่ท้ายพระราชกฤษฎีกาจัดตั้งเทศบาลตำบลมาบตาพุด อำเภอเมืองระยองและอำเภอบ้านค่าย จังหวัดระยอง พ.ศ. ๒๕๓๔(ดูข้อมูลจากภาพกฎหมาย)หมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากสุขาภิบาลมาบตาพุด อำเภอเมืองระยอง จังหวัดระยองและพื้นที่ใกล้เคียงสุขาภิบาลดังกล่าวกับพื้นที่บางส่วนในเขตอำเภอบ้านค่ายจังหวัดระยอง เป็นพื้นที่เขตพัฒนาอุตสาหกรรมหลักตามโครงการพัฒนาพื้นที่บริเวณชายฝั่งทะเลตะวันออกตามแผนพัฒนาเศรษฐกิจและสังคมแห่งชาติพื้นที่บริเวณดังกล่าวจะเป็นชุมชนที่มีการขยายตัวและเจริญเติบโตอย่างรวดเร็วสมควรยกฐานะขึ้นเป็นเทศบาลตำบลมาบตาพุด อำเภอเมืองระยอง และอำเภอบ้านค่ายจังหวัดระยอง เพื่อให้เป็นองค์กรการปกครองท้องถิ่นทำหน้าที่ควบคุมและบังคับใช้แผนพัฒนาเมืองตลอดจนเป็นหน่วยงานที่จะให้บริการสังคมแก่ชุมชนและการดำเนินกิจการของอุตสาหกรรมต่างๆ กับให้ประชาชนได้ปกครองดูแลและทำนุบำรุงท้องถิ่นของตนตามระบบเทศบาล จึงจำเป็นต้องตราพระราชกฤษฎีกานี้ธิดาวรรณ /แก้ไข๑ สิงหาคม ๒๕๔๕ปิติวรรณ/ปรับปรุง๒๐ มีนาคม ๒๕๖๓อรญา/ตรวจ๒๓ เมษายน ๒๕๖๓[๑] ราชกิจจานุเบกษา เล่ม ๑๐๘/ตอนที่ ๒๑๑/ฉบับพิเศษ หน้า ๔๒/๔ธันวาคม ๒๕๓๔